cyanic-selkie/wikianc huggingface dataset:
Μαυροβουνιακό αλφάβητο
Κυριλλικό αλφάβητο
Το μαυροβουνιακό κυριλλικό αλφάβητο (Μαυροβουνιακά: црногорска ћирилица/crnogorska ćirilica or црногорска азбука/crnogorska azbuka) είναι η επίσημη κυριλλική ορθογραφία της μαυροβουνιακής γλώσσας. Χρησιμοποιείται παράλληλα με το λατινικό αλφάβητο.
Η πρώτη έκδοσή του αναπτύχθηκε από τον Βόγισλαβ Π. Νίκτσεβιτς στην δεκαετία του 1970, ο οποίος ήταν ένας από τους αντιφρονούντες της Σοσιαλιστικής Ομοσπονδιακής Δημοκρατίας της Γιουγκοσλαβίας και υποστήριζε ότι η μαυροβουνιακή γλώσσα είναι μοναδική και αξίζει τον προσδιορισμό της ως χωριστή γλώσσα από τα σερβοκροατικά.
Παραπομπές
Κατηγορία:Πολιτισμός του Μαυροβουνίου Κατηγορία:Λατινικά αλφάβητα
Σίμα Μιλοβάνωφ
Ο Σίμα Μιλοβάνωφ (10 Απριλίου 1923 - 16 Νοεμβρίου 2002) ήταν Γιουγκοσλάβος (από τη Σερβία) διεθνής ποδοσφαιριστής και προπονητής ποδοσφαίρου. Αποτέλεσε μέρος της Εθνικής Γιουγκοσλαβίας στο Παγκόσμιο Κύπελλο Ποδοσφαίρου 1954. Το 1972 ήταν προπονητής της Εθνικής Κύπρου.
Εξωτερικοί σύνδεσμοι
Κατηγορία:Σέρβοι ποδοσφαιριστές Κατηγορία:Γιουγκοσλάβοι ποδοσφαιριστές Κατηγορία:Ποδοσφαιριστές Εθνικής Γιουγκοσλαβίας Κατηγορία:Αμυντικοί ποδοσφαιριστές Κατηγορία:Ποδοσφαιριστές Βοϊβοντίνα Νόβι Σαντ Κατηγορία:Ποδοσφαιριστές Παγκοσμίου Κυπέλλου 1954 Κατηγορία:Σέρβοι προπονητές ποδοσφαίρου Κατηγορία:Γιουγκοσλάβοι προπονητές ποδοσφαίρου Κατηγορία:Προπονητές ποδοσφαίρου Π.Α.Ε. Βέροιας Κατηγορία:Προπονητές ποδοσφαίρου Εθνικής Κύπρου Κατηγορία:Προπονητές ποδοσφαίρου Ανόρθωσης Κατηγορία:Προπονητές ποδοσφαίρου Νέας Σαλαμίνας
Φραγκίσκος Β΄ Σφόρτσα
Ο Φραγκίσκος Β΄ (ιταλ: Francesco II Sforza, 4 Φεβρουαρίου 1495 - 24 Οκτωβρίου 1535) από τον Οίκο των Σφόρτσα ήταν δούκας του Μιλάνου (1508-35), ο τελευταίος του Οίκου του.
Βιογραφία
Ήταν ο δευτερότοκος γιος του Λουδοβίκου δούκα του Μιλάνου και της Βεατρίκης των Έστε.
Κατά τη διάρκεια των Ιταλικών Πολέμων (1494-1559) ο Λουδοβίκος εκτοπίστηκε από το Μιλάνο και κατέφυγε -μαζί με τον μικρό Φραγκίσκο- στην Αυλή της αδελφής του Μπιάνκας, συζύγου του Μαξιμιλιανού Α΄ των Αψβούργων. Ο Φραγκίσκος προοριζόταν για εκκλησιαστική καριέρα. Αργότερα ο Λουδοβίκος ΙΒ΄ της Γαλλίας φυλάκισε στο Σατώ Λος τον Λουδοβίκο, ο οποίος απεβίωσε το 1508.
Το 1521 ο Κάρολος Ε΄ των Αψβούργων κατέλαβε από τους Γάλλους το Μιλάνο και όρισε τον Φραγκίσκο Β΄ ως δούκα. Νυμφεύτηκε την Χριστίνα, κόρη της Ισαβέλλας των Αψβούργων, αδελφής του Καρόλου Ε΄. Ηγεμόνευσε με το Μιλάνο να περιφρουρείται από Ισπανικά στρατεύματα των Αψβούργων. Η πόλη ήταν εξαντλημένη μετά από 20 έτη πολέμου και ο Φραγκίσκος Β΄ προώθησε την οικονομική και πολιτιστική ανάπτυξη. Το 1522 πολέμησε στο πλευρό των Αψβούργων στη μάχη της Μπικόκκα. Μετά άλλαξε συμμαχία και το 1526 πολέμησε στην Ένωση του Κονιάκ μαζί με τον Φραγκίσκο Α΄ Βαλουά της Γαλλίας, τον πάπα Κλήμη Ζ΄ και τη Δημοκρατία της Φλωρεντίας και πολιορκήθηκε στο καστέλλο Σφορτσέσκο.
Οικογένεια
Νυμφεύτηκε το 1534 την 12ετή Χριστίνα των Όλντεμπουργκ, κόρη του Χριστιανού Β΄ της Δανίας και Νορβηγίας. Δεν απέκτησαν απογόνους.
Αναφορές
Κατηγορία:Δούκες του Μιλάνου
Δελταμίνη
Παραγωγή και χρήσιμα παράγωγα
Παράγεται με αναγωγή 1,8-δινιτροναφθαλινίου, το οποίο με τη σειρά του παράγεται ως μείγμα των ισομερών μετά από νίτρωση του 1-νιτροναφθαλίνιου.
Μετά από επίδραση δελταμίνης με φθαλικό ανυδρίτη, ή και παράγωγα αυτού, παράγονται οι αντίστοιχες φθαλοπερινόνες. Αν χρησιμοποιηθεί ο ίδιος ο μητρικός φθαλικός ανυδρίτης, παράγεται μια χρήσιμη πορτοκαλί χρωστική (γνωστή με την κωδική ονομασία) Solvent Orange 60. Η δελταμίνη είναι πρόδρομη ένωση του
1,8-δι(διμεθυλαμινο)ναφθαλινίου [ή 1Ν,8Ν-διμεθυλοδελταμίνη, C10H8(NHCH3)2].
Αναφορές
Κατηγορία:C10 Κατηγορία:Αρωματικές αμίνες Κατηγορία:Ναφθαλίνια
Καλλιθέα Φωκίδας
Η Καλλιθέα είναι ορεινός οικισμός στη Δωρίδα του Νομού Φωκίδος, σε υψόμετρο 780 μέτρα. Έχει πληθυσμό 17 κατοίκους, σύμφωνα με την απογραφή του 2011 και μαζί την Αγία Ειρήνη, τον Άγιο Νικόλαο, τη νησίδα Άγιο Νικόλαο, τον Άγιο Σπυρίδωνα, τον Κλοβινό, τη νησίδα Πρασούδι και τα Φλαμπουράκια αποτελεί την Τοπική Κοινότητα Καλλιθέας της Δημοτικής Ενότητας Λιδωρικίου του Δήμου Δωρίδος.
Γεωγραφία - Αξιοθέατα
Η Καλλιθέα από το 1836 ανήκε στο Δήμο Τολοφώνος με το όνομα Ξυλογαϊδάρα, το οποίο άλλαξε, σύμφωνα με προφορική παράδοση, όταν πέρασε από το χωριό ο Βασιλιάς Όθωνας και η Αμαλία και το μετονόμασε σε Καλλιθέα, λόγω της θέας του στον Κορινθιακό κόλπο. Το 1912 αναγνωρίστηκε ως Κοινότητα Καλλιθέας, με οικισμούς τη Σώταινα και τα Τριζόνια, οι οποίοι όμως το 1919 αποτέλεσαν ξεχωριστές κοινότητες.
Σε απόσταση 4 χλμ. από το χωριό βρίσκεται η ιερά Μονή Αγίου Κωνσταντίνου, που χτίστηκε το 1818 από τον Ιερομόναχο Νικόδημο Κατσίκα. Στην πλατεία του χωριού υπάρχει υπεραιωνόβιος πλάτανος, με περίμετρο κορμού σχεδόν έντεκα μέτρα που αποτελεί σήμα κατατεθέν της Καλλιθέας και έχει χαρακτηριστεί διατηρητέο μνημείο της φύσης.
Στις 26 Ιουλίου, ημέρα εορτασμού του ενοριακού ναού της Αγίας Παρασκευής διοργανώνεται μεγάλο πανηγύρι.
Ιστορία
Η ιστορία της Καλλιθέας ανάγεται στην Αρχαία Ελλάδα, καθώς πολύ κοντά στο σημερινό χωριό, οι αρχαιολόγοι τοποθετούν την αρχαία Απολλωνία. Την περίοδο της Επανάστασης του 1821 ο αγωνιστής Κουτρούκης από την Καλλιθέα μαζί με τον Κατσικαπή από τη Βιτρινίτσα (σημερινή Τολοφώνα) επικεφαλής 100 ανδρών πολέμησαν στην απελευθέρωση του Μαλανδρίνου.
Παραπομπές
Κατηγορία:Δήμος Δωρίδος Κατηγορία:Χωριά του νομού Φωκίδας
Μιχαήλ Καρούσος
Ο Μιχαήλ Καρούσος του Ιωάννη (1911 – 27 Απριλίου 1979), ήταν Έλληνας κτηματίας και πολιτικός. Υπηρέτησε ως βουλευτής στη Χίο και στην Αρκαδία.
Βιογραφία
Γεννήθηκε το 1908 (σύμφωνα με το Μητρώο της Βουλής) ή το 1911. Αρχικά εξελέγη βουλευτής Χίου το 1946 με το Κόμμα Εθνικών Φιλελευθέρων (με τον Συνδυασμό Ηνωμένης Παρατάξεως Εθνικοφρόνων), συγκεντρώνοντας 5.581 ψήφους.
Το 1952 εξελέγη βουλευτής Κυνουρίας με τον Ελληνικό Συναγερμό και το 1956 βουλευτής Αρκαδίας με το κόμμα της ΕΡΕ. Τον Νοέμβριο του 1956 κατέστη ανεξάρτητος βουλευτής και το 1958 προσχώρησε στο Κόμμα Φιλελευθέρων.
Υπηρέτησε και ως Γενικός Γραμματέας της Βουλής. Το 1979 ο Καρούσος βρέθηκε νεκρός στην οικία του στην Αθήνα, όπου διέμενε μόνος του. . Η κηδεία του έγινε από το Πρώτο Νεκροταφείο Αθηνών στις 28 Απριλίου 1979.
Με τη σύζυγό του Μίνα, είχαν 2 κόρες.
Παραπομπές
Κατηγορία:Βουλευτές Χίου Κατηγορία:Βουλευτές Αρκαδίας Κατηγορία:Βουλευτές Κυνουρίας Κατηγορία:Βουλευτές εκλεγμένοι με το Κόμμα των Εθνικών Φιλελευθέρων Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές εκλεγμένοι με την ΕΡΕ
Μπέορτρικ του Ουέσσεξ
Μετά τον θάνατο του Όφα η εξουσία της Μερκίας εξασθένησε και ο Μπέορτρικ κατόρθωσε να κερδίσει την ανεξαρτησία του, τα νομίσματα που κυκλοφόρησαν εκείνη την περίοδο αποδεικνύουν ότι εισήγαγε νομισματικό σύστημα. Τα νέα νομίσματα βρέθηκαν το 1854 δύο μίλια έξω από το Άντοβερ. Σε δυο χρόνια ο διάδοχος του Όφα Κοένγουλφ της Μερκίας κατόρθωσε να ανακτήσει την εξουσία στο Ουέσσεξ, μετά το 799 ο Μπεορτρίκ επανήλθε στην ίδια σχέση υποτέλειας με την Μερκία όπως πριν τον θάνατο του Όφα. Ο Άσσερ ιστορικός στην αυλή του Αλφρέδου του Μέγα αναφέρει μια ιστορία σχετικά με τον θάνατο του Μπέορτρικ, πέθανε δηλητηριασθείς κατά λάθος από την γυναίκα του Ίντμπουρ η οποία εισήλθε στην συνέχεια σε ένα μοναστήρι μέχρι την εποχή που βρήκε έναν άντρα. Η προέλευση της ιστορίας είναι αμφίβολη το Αγγλοσαξωνικό χρονικό αναφέρει ότι τάφηκε στο Γουέρχαμ στην εκκλησία της Αγίας Μαρίας.
Σουργκούτ
Το Σουργκούτ είναι πόλη της Ρωσίας στον Αυτόνομο θύλακα της Χαντίας - Μανσίας, που βρίσκεται στον ποταμό Ομπ κοντά στη διασταύρωσή του με τον ποταμό Ιρτίς. Είναι μια από τις λίγες πόλεις της Ρωσίας που είναι μεγαλύτερες από την πρωτεύουσα ή το διοικητικό κέντρο του ομοσπονδιακού υποκειμένου του όσον αφορά τον πληθυσμό, την οικονομική δραστηριότητα, και την τουριστική κίνηση. Πληθυσμός: 348.643 (2016)· 306.675 (Απογραφή του 2010)· 285.027 (Απογραφή του 2002)· 247.823 (Απογραφή του 1989).
Αδελφοποιημένες πόλεις
Το Σουργκούτ έχει αδελφοποιηθεί με τις παρακάτω πόλεις:
Παραπομπές
Κατηγορία:Αυτόνομος θύλακας της Χαντίας - Μανσίας
Μηδέν με πρόσημο
Το μηδέν με πρόσημο είναι ο αριθμός του μηδενός (0) μαζί με το θετικό (+) ή το αρνητικό (-) πρόσημο. Στην συνήθη αριθμητική ο αριθμός μηδέν δεν διαθέτει πρόσημο, έτσι το +0 ή -0 είναι το ίδιο με το 0. Ωστόσο στην επιστήμη υπολογιστών, κάποιες αναπαραστάσεις αριθμών επιτρέπουν την ύπαρξη δύο τύπων μηδενικών, του αρνητικού μηδενός (-0) και του θετικού μηδενός (+0) τα οποία ως αριθμητικές ποσότητες είναι ίσες αλλά επιφέρουν διαφορετικά αποτελέσματα σε συγκεκριμένους υπολογισμούς στα πρόσημα και μεγέθη στο συμπλήρωμα ως προς 1 σε σχέση με τις αριθμητικές αναπαραστάσεις με πρόσημο για τους ακεραίους, και στις περισσότερες αναπαραστάσεις της αριθμητικής κινητής υποδιαστολής. Στις περιπτώσεις αυτές, ο κοινός αριθμός 0 συνήθως αναπαρίσταται ως προεπιλογή με θετικό πρόσημο (+0).
Το πρότυπο IEEE 754 για τις πράξεις κινητής υποδιαστολής (το οποίο ακολουθείται από τους περισσότερους υπολογιστές και γλώσσες προγραμματισμού) απαιτεί την ύπαρξη και του +0 και του −0. Η πραγματική αριθμητική με χρήση μηδενός με πρόσημο αποτελεί εκδοχή της εκτεταμένης γραμμής πραγματικών αριθμών τέτοιας ώστε 1/−0 = −∞ και 1/+0 = +∞, ενώ η διαίρεση δεν είναι ορισμένη για τις πράξεις ±0/±0 and ±∞/±∞.
Τα μηδενικά με αρνητικό πρόσημο αντιστοιχούν στην έννοια της μαθηματικής ανάλυσης όπου το 0 προσεγγίζεται από κάτω ως μονόπλευρο όριο, το οποίο αναπαριστάται ως x → 0−, x → 0−, ή x → ↑0. Η σημειολογία "−0" χρησιμοποιείται επίσης ανεπίσημα υποδηλώνοντας έναν μικρό αρνητικό αριθμό ο οποίος έχει στρογγυλοποιηθεί στο μηδέν. Η έννοια του αρνητικού μηδενός έχει επίσης κάποιες θεωρητικές εφαρμογές στην στατιστική μηχανική και άλλα συναφή πεδία.
Έχει υποστηριχτεί πως η συμπερίληψη του μηδέν με πρόσημο στο πρότυπο IEEE 754 κάνει ευκολότερη την επίτευξη αριθμητικής ακρίβειας σε κάποια κρίσιμα προβλήματα, συγκεκριμένα όταν γίνονται υπολογισμοί με συναρτήσεις μιγαδικών αριθμών.
Αναπαραστάσεις
Στην κωδικοποίηση του συμπληρώματος ως προς 2 δεν επιτρέπεται η χρήση αρνητικού μηδενός. Στην αναπαράσταση αριθμών με πρόσημο για ακεραίους αριθμούς ως δυαδικό ψηφίο της μορφής 1+7, το αρνητικό μηδέν αναπαριστάται με την ακολουθία δυαδικών ψηφίων. Στο συμπλήρωμα ως προς 1 8 δυαδικών ψηφίων, το αρνητικό μηδέν αναπαριστάται με την δυαδική ακολουθία. Σε όλες τις τρεις κωδικοποιήσεις, το θετικό μηδέν αναπαριστάται ως.
Στις δεκαδικές πράξεις κινητής υποδιαστολής IEEE 754 το αρνητικό μηδέν εκφράζεται με τον εκθέτη να διαθέτει την οποιαδήποτε δυνατή τιμή εντός του εύρους της κωδικοποίησης, με την μαντίσα να είναι είναι 0, και το δυαδικό ψηφίο προσήμου 1.
Αριθμητική
Λόγω του αρνητικού μηδενός, και επίσης όταν η στρογγυλοποίηση γίνεται προς τα πάνω ή προς τα κάτω, οι εκφράσεις −(x − y) και (−x) − (−y), για τις μεταβλητές κινητής υποδιαστολής x και y, δεν μπορούν να αντικατασταθούν από y − x. Ωστόσο το (−0) + x μπορεί να αντικατασταθεί με το x μέσω στρογγυλοποίησης προς την πλησιέστερη τιμή (εκτός όταν το x χρησιμοποιείται για την σημειοδότηση NaN).
Κάποιες άλλες συμβάσεις:
Η διαίρεση ενός μη μηδενικού αριθμού με το μηδέν ενεργοποιεί την σήμανση (flag) ως προς την διαίρεση προς το μηδέν ως σήμανση λανθασμένης εκτέλεσης, και εάν έχει οριστεί διαχείριση εξαίρεσης τότε ενεργοποιείται για την διαχείριση του σφάλματος.
Συγκρίσεις
Σύμφωνα με το πρότυπο IEEE 754, τα μηδενικά με θετικό και αρνητικό πρόσημο όταν εξετάζονται ως προς την ισότητα μεταξύ τους (με τον λογικό τελεστή ==) θα πρέπει να λογίζονται ως ίσα. Στις γλώσσες προγραμματισμού ωστόσο μπορούν να χρησιμοποιηθούν διάφορα τεχνάσματα ώστε να γίνει διάκριση μεταξύ των δύο τιμών:
Πέρα από τις παραπάνω μεθόδους, υπάρχουν γλώσσες προγραμματισμού οι οποίες διαθέτουν επιπλέον τελεστές ώστε να διακρίνουν μεταξύ των δύο διαφορετικών περιπτώσεων μηδενός, όπως για παράδειγμα στην μέθοδο equals της Java για την κλάση αριθμών.
Επιστημονικές χρήσεις
Ανεπίσημα, το μηδέν με αρνητικό πρόσημο "−0" μερικές φορές χρησιμοποιείται για να υποδηλωθεί πως μια μικρή αρνητική τιμή έχει στρογγυλοποιηθεί στο μηδέν. Για παράδειγμα κατά την παράθεση θερμοκρασιών Κελσίου, το αρνητικό πρόσημο στο μηδέν σημαίνει πως η θερμοκρασία είναι κάτω από το σημείο όπου το νερό γίνεται πάγος.
Στην στατιστική μηχανική, μερικές φορές χρησιμοποιούνται αρνητικές θερμοκρασίες για την περιγραφή συστημάτων με αντιστροφή πληθυσμού, η οποία μπορεί να θεωρηθεί πως διαθέτει θερμοκρασία μεγαλύτερη από την θετική απειρότητα, καθώς ο συντελεστής της ενέργειας στην συνάρτηση της κατανομής πληθυσμού είναι −1/Θερμοκρασία. Στο πλαίσιο αυτό, η θερμοκρασία −0 αποτελεί θεωρητική θερμοκρασία η οποία είναι μεγαλύτερη από την οποιαδήποτε άλλη αρνητική θερμοκρασία, αντιστοιχεί στο θεωρητικό μέγιστο της αντιστροφής πληθυσμού, και είναι το αντίστροφο του +0.
Παραπομπές
function in Fortran 95 to accommodate negative zero
Κατηγορία:Αρχιτεκτονική υπολογιστή Κατηγορία:Δυαδικές πράξεις Κατηγορία:Στατιστική μηχανική
Σάββας Κωνσταντίνου
Ο Σάββας Κωνσταντίνου είναι Κύπριος πρώην ποδοσφαιριστή και προπονητής ποδοσφαίρου. Διετέλεσε προπονητής στον Πεζοπορικό, στην ΑΕΚ Λάρνακας και στον Διγενή Μόρφου. Επιπλέον, συμμετείχε στην Εθνική Κύπρου. Στη συνέχεια ακολούθησε προπονητική καριέρα.
Εξωτερικοί σύνδεσμοι
Κατηγορία:Κύπριοι ποδοσφαιριστές Κατηγορία:Ποδοσφαιριστές Εθνικής Κύπρου Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Πεζοπορικού Λάρνακας Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Διγενή Μόρφου Κατηγορία:Κύπριοι προπονητές ποδοσφαίρου Κατηγορία:Προπονητές ποδοσφαίρου ΑΕΠ Πάφου Κατηγορία:Προπονητές ποδοσφαίρου Νέας Σαλαμίνας Κατηγορία:Προπονητές ποδοσφαίρου ΑΕΚ Λάρνακας Κατηγορία:Προπονητές ποδοσφαίρου Διγενή Ακρίτα Μόρφου
Γκεόργκι Βασίλεφ
Ο Γκεόργκι Βασίλεφ είναι Βούλγαρος πρώην ποδοσφαιριστής και προπονητής ποδοσφαίρου. Ως ποδοσφαιριστής συμμετείχε στην Εθνική Βουλγαρίας. Διετέλεσε προπονητής σε πολλές ομάδες. Σημαντικό είναι το πέρασμα του από την 1. ΦΚ Ουνιόν Βερολίνου με την οποία κατέκτησε ένα πρωτάθλημα 2. Μπούντεσλιγκα ενώ συμμετείχε στον τελικό του Κυπέλλου Γερμανίας. Ακόμη, έχει κερδίσει το Πρωτάθλημα ποδοσφαίρου Βουλγαρίας 4 φορές (1991, 1994, 1995 και 1997) και 2 φορές το Κύπελλο Βουλγαρίας (1994, 1997).
Νιρ Κλίγκερ
Παραπομπές
Κατηγορία:Ισραηλινοί ποδοσφαιριστές Κατηγορία:Ποδοσφαιριστές Μακάμπι Χάιφα Κατηγορία:Ποδοσφαιριστές Μακάμπι Τελ Αβίβ Κατηγορία:Ποδοσφαιριστές Εθνικής Ισραήλ Κατηγορία:Προπονητές ποδοσφαίρου Μακάμπι Τελ Αβίβ Κατηγορία:Προπονητές ποδοσφαίρου Ένωσις Νέων Παραλιμνίου Κατηγορία:Προπονητές ποδοσφαίρου ΑΕΚ Λάρνακας Κατηγορία:Προπονητές ποδοσφαίρου ΑΕΛ Λεμεσού Κατηγορία:Προπονητές ποδοσφαίρου Νέας Σαλαμίνας Κατηγορία:Προπονητές ποδοσφαίρου ΑΕΠ Πάφου Κατηγορία:Ισραηλινοί προπονητές ποδοσφαίρου
Ελλάδιος ο Αλεξανδρεύς
Ο Ελλάδιος ο Αλεξανδρεύς ήταν γραμματικός του 4ου αι.μ.χ αρχικά ιερέας σε κάποιο ναό του Διός στην Αλεξάνδρεια, που τον εγκατέλειψε όταν , το 389 , ο πατριάρχης Θεόφιλος  Β´ ξεσήκωσε τους Αλεξανδρινούς εναντίον των ειδωλολατρών .Πήγε στην Κωνσταντινούπολη και απέκτησε την εύνοια του αυτοκράτορα Θεοδόσιου Β' του οποίου έγραψε και εγκώμιο.
Κατηγορία:Αρχαίοι Έλληνες γραμματικοί
Μπιγιέλα (Μπρτσκο)
Η Μπιγιέλα (σερβικά κυριλλικά: Бијела) είναι οικισμός της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 2,208 κατοίκους.
Γεωγραφία
Το χωριό ευρίσκεται επί της συμβολής του ποταμού Μπιγιέλι και της Τίνγια (εκ δεξιών παραπόταμο του Σάβα).
Ιστορία
Επί του εδάφους του χωριού ευρίσκεται το βλάχικο κοιμητήριο της Μπιγιέλα, το οποίο είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.
Ο Πύργος Γκραντάστσεβιτς, αρχιτεκτονικό σύμπλεγμα του οποίο η ανέγερση χρονολογείται στα τέλη του 18ου αιώνα ή τις αρχές του 19ου αιώνα, είναι επίσης καταγεγραμμένος εντός του συγκεκριμένου καταλόγου.
Εξωτερικός Σύνδεσμος
Κατηγορία:Οικισμοί του Μπρτσκο Κατηγορία:Οικισμοί του Μπρτσκο με κροατική πληθυσμιακή πλειοψηφία
II Μηχανοκίνητη Μεραρχία Πεζικού (Ελλάδα)
Η 2η Μηχανοκίνητη Μεραρχία Πεζικού (ΙΙ Μ/Κ ΜΠ «Ελασσών») είναι στρατιωτικός σχηματισμός του Ελληνικού Στρατού με έδρα την Έδεσσα της Πέλλας.
Ιστορία
Η 2η Μεραρχία Πεζικού ιδρύθηκε μετά τον ατυχή πόλεμο του 1897 με βασιλικό διάταγμα στις 24 Οκτωβρίου 1897. Έδρευε στην Αθήνα και αποτελούνταν από την 3η Ταξιαρχία Πεζικού με το 1ο και 7ο Σύνταγμα Πεζικού και την 4η Ταξιαρχία Πεζικού με 8ο και 9ο Σύνταγμα Πεζικού. Οι δύο υπάρχουσες μεραρχίες καταργήθηκαν στη συνέχεια την 1η Αυγούστου 1900 στο πλαίσιο μιας γενικής αναδιάρθρωσης και συγκροτήθηκαν τρεις νέες μεραρχίες που συστάθηκαν ένα μήνα αργότερα. Η 2η Μεραρχία, που βρισκόταν ακόμα στην Αθήνα, περιλάμβανε την 3η Ταξιαρχία (Αθηνών) με το 1ο και 7ο Σύνταγμα και την 4η Ταξιαρχία (Χαλκίδα) με το 2ο και 5ο Σύνταγμα Πεζικού, καθώς και με το 2ο Σύνταγμα Ιππικού, το 2ο Σύνταγμα Πυροβολικού και 2ο Τάγμα Ευζώνων.
Στις 9 Σεπτεμβρίου 1904, στο πλαίσιο μιας άλλης αναδιοργάνωσης, η 4η Ταξιαρχία μεταφέρθηκε στο Ναύπλιο και πλέον αποτελούνταν από το 8ο και το 11ο Σύνταγμα, ενώ η 3η Ταξιαρχία παρέμεινε ως είχε. Επιπλέον, η μεραρχία περιλάμβανε το 1ο και 2ο Τάγμα Ευζώνων, το 2ο Σύνταγμα Ιππικού, το 2ο Σύνταγμα Πεδινού Πυροβολικού, το 2ο Τάγμα Μηχανικού, το 2ο Λόχο Σιδηροδρόμων, το 2η Λόχο Νοσηλευτών και τη 2η Στρατιωτική Διοίκηση. Οι περισσότερες από αυτές τις μονάδες υποστήριξης είχαν την έδρα τους στην Αθήνα.
Τον Ιανουάριο του 1912, οι ταξιαρχίες καταργήθηκαν και οι μεραρχίες οργανώθηκαν ως τριγωνικές μεραρχίες. Η μεραρχία παρέμεινε στην Αθήνα, αλλά πλέον απαρτιζόταν από το 1ο και 7ο Σύνταγμα της Αθήνας και το 3ο Σύνταγμα Πεζικού στη Χαλκίδα, καθώς και τις μονάδες υποστήριξης.
Το 1998, ημεραρχία εξαρτιόταν άμεσα από το Β΄ Σώμα Στρατού. Περιλάμβανε την 33η και την 34η ταξιαρχία, αμφότερες μηχανοκίνητες. Και οι δύο είχαν εξοπλιστεί με M-113 και Leopard MBT. Το 2014 η 24η Τεθωρακισμένη Ταξιαρχία πέρασε στη διοίκηση της 2ης Μηχανοκίνητης Μεραρχίας Πεζικού, η οποία με τρεις ταξιαρχίες έγινε η στρατηγική εφεδρεία του Ελληνικού Στρατού.
Έμβλημα
Το έμβλημα της απεικονίζει την κεφαλή της θεάς Αθηνάς και ένα δόρυ. Στην κορυφή του θυρεού υπάρχει το ρητό ΕΣΤ' ΑΝ ΚΑΙ ΕΙΣ ΠΕΡΙΗ.
Διάρθρωση
Η επιχειρησιακή διάρθρωση της ΙΙ Μηχανοκίνητης Μεραρχίας Πεζικού είναι η εξής:
Εξωτερικοί σύνδεσμοι
Κατηγορία:Μεραρχίες της Ελλάδας Κατηγορία:Έδεσσα
XII Μηχανοκίνητη Μεραρχία Πεζικού (Ελλάδα)
Η 12η Μηχανοκίνητη Μεραρχία Πεζικού (ΧΙΙ Μ/Κ ΜΠ «Έβρος») είναι στρατιωτικός σχηματισμός του Ελληνικού Στρατού με έδρα την Αλεξανδρούπολη της Θράκης.
Ιστορία
Η μεραρχία σχηματίστηκε κατά την αναδιοργάνωση και επέκταση του Ελληνικού Στρατού μετά τους Βαλκανικούς Πολέμους του 1912–13. Ενεργοποιήθηκε στις 23 Δεκεμβρίου 1913 στην Κοζάνη και περιλάμβανε το 31ο, 32ο, 33ο Σύνταγμα Πεζικού και το XII Τάγμα Ορεινού Πυροβολικού. Αποτελούσε μέρος του Γ΄ Σώματος Στρατού. Ο αρχικός σχηματισμός διαλύθηκε κατά τη διάρκεια του Εθνικού Διχασμού και δεν συμμετείχε σε καμία επιχείρηση κατά τη διάρκεια του Α΄ Παγκοσμίου Πολέμου.
Μετά τις εκλογές του 1920 και τη νίκη του αντιβενιζελιστικού φιλοβασιλικού συνασπισμού, η Μεραρχία Ξάνθης μετονομάστηκε σε 12η Μεραρχία Πεζικού. Στις αρχές του 1921, μετασχηματίστηκε υπό τη διοίκηση του πρίγκιπα Ανδρέα και περιλάμβανε το 14ο, 41ο και 46ο σύνταγμα, ενώ μεταφέρθηκε και πάλι στο ανατολικό μέτωπο και εγκαταστάθηκε στη Σμύρνη από τις 29 Μαΐου έως τις 6 Ιουνίου 1921. Οι Μάχες Κιουτάχειας-Εσκί Σεχίρ και η ελληνική προέλαση προς την Άγκυρα, η οποία έληξε με τη Μάχη του Σαγγάριου. Η μεραρχία διοικούνταν από τις 15 Ιουλίου από τον συνταγματάρχη Περικλή Καλλιδόπουλο. Η μεραρχία παρέμεινε στη Μικρά Ασία υπό το Α΄ Σώμα Στρατού μέχρι τη μεγάλη τουρκική επίθεση τον Αύγουστο του 1922. Η μεραρχία ουσιαστικά καταστράφηκε ως δύναμη μάχης μετά τη Μάχη του Τουμλού Μπουνάρ. Τα απομεινάρια της - 155 αξιωματικοί, 2.240 άνδρες, 1.010 ζώα, 18 όπλα και 15 πολυβόλα - απέπλευσαν στις 31 Αυγούστου από το Τσεσμέ για τη Χίο.
Στην Ελλάδα, τα υπολείμματά της συγχωνεύθηκαν με την Ανεξάρτητη Μεραρχία για να σχηματίσουν τη νέα 12η Μεραρχία στις Φέρες ως τμήμα της Στρατιάς Έβρου (Οκτώβριος 1922). Έμεινε στη Δυτική Θράκη μετά την υπογραφή της Συνθήκης της Λωζάνης, με έδρα τη Κομοτηνή. Μετά το ξέσπασμα του ελληνοιταλικού πολέμου τον Οκτώβριο του 1940, η μεραρχία παρέμεινε στη Θράκη και διοικούσε αρκετά εφεδρικά συντάγματα, τα οποία μεταφέρθηκαν σε άλλες μεραρχίες. Στις 6 Μαρτίου 1941, με την αναμενόμενη γερμανική εισβολή στην Ελλάδα, η μεραρχία μεταφέρθηκε στο Τμήμα Στρατιάς Κεντρικής Μακεδονίας και τοποθετήθηκε υπό τα στρατεύματα της βρετανικής Κοινοπολιτείας που κρατούσαν τη γραμμή Βερμίου-Αλιάκμονα. Δεχόμενη τη γερμανική επίθεση κατά τη Μάχη της Σιάτιστας, η μεραρχία υποχώρησε προς τα νοτιοδυτικά και έχασε μεγάλο μέρος της δύναμής της. Τέλος, με την ελληνική συνθηκολόγηση στις 24 Απριλίου, η μεραρχία, μειωμένη κατά περίπου 1.000 άνδρες, διαλύθηκε.
Η 12η Μεραρχία Πεζικού μετασχηματίστηκε στις 26 Αυγούστου 1964 στην Αλεξανδρούπολη, με τα 29ο, 30ο και 31ο σύνταγμα και άλλες μονάδες. Τον Ιούνιο του 1996 μετατράπηκε σε μΜηχανοκίνητη μεραρχία πεζικού και το 2009 έλαβε τον τιμητικό τίτλο «Έβρος».
Έμβλημα
Το έμβλημα της απεικονίζει δύο κόκορες που έρχονται αντιμέτωποι. Στην κορυφή του θυρεού υπάρχει το ρητό ΕΩΣ ΑΝ ΤΟΝ ΕΤΕΡΟΝ ΠΡΟΠΕΣΕΙΝ, εμπνευσμένο από τη φράση του Πολύβιου κατά τον Α΄ Καρχηδονιακό Πόλεμο.
Εξωτερικοί σύνδεσμοι
Κατηγορία:Μεραρχίες της Ελλάδας Κατηγορία:Αλεξανδρούπολη
Τρυπτοφόλη
δεξιά|μικρογραφία|Φάσμα UV-ορατού της τρυπτοφόλης.Η τρυπτοφόλη  (αγγλικά tryptophol) είναι ετεροαρωματική οργανική ένωση με μοριακό τύπο C10H11ΝO. Πιο συγκεκριμένα, είναι αρωματική αλκοόλη, που προκαλεί ύπνο στον άνθρωπο. Σχηματίζεται στο ήπαρ μετά από θεραπεία με δισουλφιράμη. Επίσης, παράγεται από το τρυπανόσωμα, που είναι το πρωτοζωικό παράσιτο, που προκαλεί την αποκαλούμενη «ασθένεια του ύπνου».
Εθνικά μνημεία του Μπρτσκο
Το συγκεκριμένο λήμμα καταγράφει τα εθνικά μνημεία τα οποία ευρίσκονται επί του εδάφους της πόλεως του Μπρτσκο intra muros, καθώς και εκείνου του διαμερίσματος του Μπρτσκο στη Βοσνία και Ερζεγοβίνη. Ο κατάλογος ο οποίος δημιουργήθηκε από την Επιτροπή για την προστασία των εθνικών μνημείων αριθμεί 10 εθνικά μνημεία καταγεγραμμένα στον κυρίως κατάλογο, καθώς και 20 μνημεία καταγεγραμμένα σε προσωρινό κατάλογο.
Τρυπτοφόλη
Έχει, επίσης, βρεθεί σε κρασιά, ως δευτερεύον προϊόν της αλκοολικής ζύμωσης. Περιγράφηκε για πρώτη φορά από τον Φέλιξ Έρλιχ (Felix Ehrlich) το 1912.
Εθνικά μνημεία του Μπρτσκο
Εξωτερικός Σύνδεσμος
κατηγορία:Διαμέρισμα του Μπρτσκο
Τρυπτοφόλη
Φυσική παρουσία
Η τρυπτοφόλη μπορεί να βρεθεί στις βελόνες ή τους σπόρους της Δασικής Πεύκης (Pinus sylvestris).
Παράγεται, ακόμη, από το πρωτοζωικό παράσιτο τρυπανόσωμα (Trypanosoma brucei),  που είναι υπεύθυνο για την «ασθένεια του ύπνου» (Αφρικανική τρυπανοσωμίαση).
Βρίσκεται στο κρασί και στην μπύρα ως δευτερεύον προϊόν της αλκοολικής ζύμωσης (ένα προϊόν, επίσης γνωστό ως προσδιορισμένης ομοειδούς ουσίας) από τον Σακχαρομύκητα cerevisiae.
Είναι, επίσης, ένα αυτοαντιβιοτικό, που παράγεται από το μύκητα ''Candida albicans. ''
Μπορεί, επίσης, να απομονωθεί από το θαλάσσιο σφουγγάρι Ircinia spiculosa.
Βιοσύνθεση
Περιγράφηκε για πρώτη φορά από τον Φέλιξ Έρλιχ το 1912. Ο Έρλιχ έδειξε ότι η ζύμη επιδρά στα φυσικά αμινοξέα, ουσιαστικά αποκαρβοξυλιώνεται, με απόσπαση διοξειδίου του άνθρακα (CO2) και υποκαθιστώντας την αμινομάδα (-ΝΗ2) με υδροξυλομάδα (-ΟΗ). Η προαναφερόμενη αντίδρασημ ειδικά στην περίπτωση της τρυπτοφάνης παράγει τρυπτοφόλη. Για την ακρίβεια, η τρυπτοφάνη πρωτα απαμινώνεται σε 3-ινδολοπυροσταφυλικό οξύ. Μετά αποκαρβοξυλιώνεται, δίνοντας 3-ινδολαιθανάλη, από το ένζυμο ινδολοπυροσταφυλική αποκαρβοξυλάση. Η 3-ινδολαιθανάλη μετατρέπεται σε τρυπτοφόλη, από το ένζυμο αλκοολική δεϋδρογονάση.
Δημιουργείται από τρυπτοφάνη μαζί με 3-ινδολαιθανικό οξύ σε ποντίκια που έχουν μολυνθεί από Trypanosoma brucei gambiense.
Μια αποτελεσματική μετατροπή της τρυπτοφάνης σε ινδολο-3-οξικό οξύ μπορεί να επιτευχθεί από ορισμένα είδη μυκήτων του γένους Rhizoctonia.
Βιοαποικοδόμηση
Στο αγγούρι (Cucumis sativus), τα ένζυμα 3-ινδολαιθαναλική αναγωγἀση (NAPH) και 3-ινδολαιθαναλική αναγωγἀση (NADPH) χρησιμοποιούν τρυπτοφόλη σε μορφή 3-ινδολ-3-υλαιθανάλης (δηλαδή δεϋδροτρυπτοφόλης).
Γλυκοζίτες
Το μονοκύτταρο άλγος ευγλήνη (euglena gracilis) μετατρέπει εξωγενή τρυπτοφόλη σε δύο κύριους μεταβολίτες. Η μια είναι ο τρυπτοφολικός γαλακτοζίτης και μια άγνωστη ένωση, που είναι ένας τρυπτοφολεστέρας. Συμπαράγονται, ακόμη, σε μικρές ποσότητες 3-ινδολαιθανικό οξύ, αιθανικός τρυπτοφολεστέρας και τρυπτοφολικός γλυκοζίτης.
Βιολογικές επιδράσεις
Η τρυπτοφόλη και τα «θυγατρικά» της παράγωγα 5-υδροξυτρυπτοφόλη και 5-μεθοξυτρυπτοφόλη, προκαλούν ύπνο σε ποντίκια. Ο ύπνος αυτός διαρκεί λιγότερο από μια ώρα με δόση 250 mg/kg. Οι ενώσεις αυτές μπορεί να παίζουν ρόλο στο μηχανισμό της φυσιολογίας του ύπνου. Μπορεί να είναι ένα λειτουργικό ανάλογο της σεροτονίνης ή μελατονίνης, ενώσεις που εμπλέκονται στον κανονισμό του ύπνου.
Η τρυπτοφόλη δείχνει γονοτοξικότητα in vitro.
Η τρυπτοφόλη αποτελεί ένα μόριο αίσθησης απαρτίας για τη ζύμη Saccharomyces cerevisiae. Επίσης, βρέθηκε στο αίμα ασθενών με χρόνια τρυπανοσωμίαση. Για το λόγο αυτό, μπορεί να είναι μόριο αίσθησης απαρτίας για το παράσιτο τρυπανόσωμα.
Στην περίπτωση λοίμωξης από τρυπανόσωμα, η τρυπτοφόλη μειώνει την ανοσολογική ανταπόκριση του ξενιστή του.
Καθώς σχηματίζεται στο ήπαρ μετά την κατάποση αιθανόλης ή τη θεραπεία με δισουλφιράμη συνδέεται, επίσης, με τη μελέτη του αλκοολισμού. Το πυραζόλιο και η αιθανόλη έχει δειχθεί ότι αναστέλλουν τη μετατροπή της εξωγενούς τρυπτοφόλης σε 3-ινδολαιθανικό οξύ και ενισχύει τα συμπτώματα της τρυπτοφόλης σε υπνηλία και υποθερμία σε ποντίκια.
Είναι ένας αυξητικός παράγοντας των υποκοτυλιωμένων τεμαχίων αγγουριού. Η αυξητική δράση σε όρους σχηματισμού εμβρ΄του είναι ακόμη καλύτερη για την τρυπυοφολαραβινοσίδη στα υποκοτυλιωμένα τεμάχια Cucurbita pepo.
Πρόδρομη ύλη για τη σύνθεση άλλων ενώσεων
Η τρυπτοφόλη έχει χρησιμοποιηθεί ως πρόδρομη ύλη για τη σύνθεση της N,N-διμεθυλοτρυπταμίνης (DMT) και της ινδοραμίνης.
Αναφορές
Κατηγορία:Υπνωτικά Κατηγορία:C10 Κατηγορία:Αρωματικές αλκοόλες Κατηγορία:Ινδόλες
Ζαν-Λυκ Μπιλοντώ
Ο Ζαν-Λυκ Μπιλοντώ (γέννηση: 4 Νοεμβρίου 1990) είναι Καναδός ηθοποιός. Έγινε γνωστός από τη συμμετοχή του στη σειρά Baby Daddy, ως Μπεν Γουίλερ, του ABC Family. Ο Μπιλοντό έχει εμφανιστεί σε διάφορες τηλεοπτικές σειρές μεταξύ των οποίων είναι το Kyle XY. Στην καταγωγή είναι Γαλλο-Καναδός.
Πρώτα χρόνια
Ο Μπιλοντώ είναι γιος των Ράιμοντ και Μπάρμπαρα Μπιλοντώ και έχει μία αδερφή ονόματι Ντανιέλ. Πριν γίνει ηθοποιός ήταν χορευτής, ωστόσο άφησε το χορό λόγω των πολλών γυρισμάτων στις ταινίες που συμμετείχε.
Εξωτερικοί σύνδεσμοι
Κατηγορία:Καναδοί άνδρες ηθοποιοί κινηματογράφου Κατηγορία:Καναδοί άνδρες ηθοποιοί τηλεόρασης Κατηγορία:Καναδοί άνδρες ηθοποιοί φωνής
31η Μηχανοκίνητη Ταξιαρχία (Ελλάδα)
Η 31η Μηχανοκίνητη Ταξιαρχία (31η Μ/Κ ΤΑΞ «Κάμια») είναι στρατιωτικός σχηματισμός του Ελληνικού Στρατού με έδρα την Καβησό στις Φέρες του Έβρου. Βρίσκεται υπό τη διοίκηση της 12ης Μηχανοκίνητης Μεραρχίας Πεζικού.
Ιστορία
Ο σχηματισμός συγκροτήθηκε στην Κοζάνη το 1914 ως 31ο Σύνταγμα Πεζικού (31ο ΣΠ) και τέθηκε υπό τη διοίκηση της 12ης Μεραρχίας Πεζικού. Ανασυγκροτήθηκε ως σχηματισμός επιπέδου ταξιαρχίας το 1946, όταν τέθηκε υπό τη διοίκηση της 11ης Μεραρχίας Πεζικού. Το 2000 πήρε την τιμητική ονομασία «Κάμια».
Έμβλημα
Το έμβλημα της απεικονίζει την Ι.Μ. Κοσμοσώτηρας και έναν αετό που κρατά την επιγραφή ΒΗΡΑ. Στην κορυφή του θυρεού υπάρχει το ρητό ΤΩΝ ΚΟΠΙΩΝΤΩΝ ΟΙ ΣΤΕΦΑΝΟΙ.
Εξωτερικοί σύνδεσμοι
Κατηγορία:Ταξιαρχίες της Ελλάδας Κατηγορία:Νομός Έβρου
Γιάνεζ Πάτε
Ο Γιάνεζ Πάτε (Janez "Jani" Pate) είναι Σλοβένος προπονητής ποδοσφαίρου και πρώην ποδοσφαιριστής, γεννημένος στις 6 Οκτωβρίου 1965 στην Λιουμπλιάνα της (τότε Γιουγοσλαβίας) Σλοβενίας.
Εξωτερικοί σύνδεσμοι
Κατηγορία:Σλοβένοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Σλοβενίας Κατηγορία:Ποδοσφαιριστές Πιερικού Κατηγορία:Σλοβένοι προπονητές ποδοσφαίρου
Κατηγορία:Ξένοι ποδοσφαιριστές στην Ελλάδα Κατηγορία:Ξένοι ποδοσφαιριστές στην Κύπρο
10ο Σύνταγμα Πεζικού (Ελλάδα)
Το 10ο Σύνταγμα Πεζικού (10ο ΣΠ «Ρούπελ», «Χ ΜΠ») είναι μηχανοκίνητο σύνταγμα πεζικού του Ελληνικού Στρατού. Εδρεύει στις Σέρρες και υπάγεται στο Γ΄ Σώμα Στρατού. Σχηματίστηκε έπειτα από τη μετάπτωση της 10ης Μηχανοποιημένης Ταξιαρχίας Πεζικού (10η Μ/Π ΤΠ).
Ιστορία
Ανασυγκροτήθηκε στη Θεσσαλονίκη το 1946 ως 10η Ορεινή Μεραρχία (Χ ΟΜ) και πολέμησε στον ελληνικό εμφύλιο πόλεμο υπό το Γ΄ Σώμα Στρατού. Μετονομάστηκε σε 10η Μεραρχία Πεζικού με έδρα τις Σέρρες, τον Ιούλιο του 1950. Έλαβε τον τιμητικό τίτλο «Ρούπελ» το 2000, στη μνήμη του οχυρού Ρούπελ.
Έμβλημα
Το έμβλημα της απεικονίζει τον Κέρβερο. Στην κορυφή του θυρεού υπάρχει το ρητό ΦΥΛΑΚΕΣ ΓΡΗΓΟΡΕΙΤΕ.
Εξωτερικοί σύνδεσμοι
Κατηγορία:Συντάγματα της Ελλάδας Κατηγορία:Σέρρες
Μπρκα (Μπρτσκο)
Γεωγραφία
Το χωριό ευρίσκεται επί των όχθων του ποταμού Μπρκα, εκ δεξιών παραποτάμου του Σάβα.
Τοπική κοινότητα
Το 1991, η τοπική κοινότητα του Μπρκα αριθμούσε 2,956 κατοίκους, οι οποίοι ήσαν κατανεμημένοι ως κάτωθι :
Γιώργος Μανθάτης
Ο Γιώργος Μανθάτης (Σόφια, 11 Μαΐου 1997) είναι Έλληνας διεθνής (με τις μικρές εθνικές ομάδες) ποδοσφαιριστής, ο οποίος αγωνίζεται ως μεσοεπιθετικός για τον Παναιτωλικό.
Ολυμπιακός Πειραιώς
Ξεκίνησε από τις ακαδημίες του Ολυμπιακού Πειραιώς, το 2015 προωθήθηκε (αρχικά) και το 2016 καθιερώθηκε στην πρώτη ομάδα του συλλόγου. Αποτελεί μέλος της "φουρνιάς" νεαρών ποδοσφαιριστών που αναδείχθηκαν από τις ακαδημίες της πειραϊκής ομάδας την περίοδο αυτή, όπως, μεταξύ άλλων, οι Παναγιώτης Ρέτσος και Θανάσης Ανδρούτσος.
Το ντεμπούτο του με τον Ολυμπιακό πραγματοποιήθηκε στον θεσμό του Κυπέλλου στις 13 Ιανουαρίου 2016, στην εντός έδρας αναμέτρηση εναντίον των Χανίων (4-1). Στο πρωτάθλημα η πρώτη του συμμετοχή πραγματοποιήθηκε στις 18 Δεκεμβρίου 2016 στην εντός έδρας νίκη με 3-1 εναντίον του Παναιτωλικού, ενώ το πρώτο του τέρμα με την ερυθρόλευκη φανέλα σημειώθηκε στις 21 Ιανουαρίου 2017 απέναντι στην Ξάνθη (2-0).
2017-2018 (δανεισμός στον ΠΑΣ Γιάννινα)
Το καλοκαίρι του 2017, στη λήξη της μεταγραφικής περιόδου, αποκτήθηκε από τον ΠΑΣ Γιάννινα για δυο χρόνια, ως δανεικός από τον Ολυμπιακό. Στις 18 Σεπτεμβρίου του 2017, ο Μανθάτης έκανε το ντεμπούτο του με τη φανέλα του ΠΑΣ Γιάννινα, στη Σούπερ Λιγκ, μπαίνοντας ως αλλαγή, σε έναν αγώνα κόντρα στον Πανιώνιο, ο οποίος έληξε 1-1.
Παναιτωλικός
Στις 23 Δεκεμβρίου του 2020, ο Γιώργος Μανθάτης υπέγραψε στον Παναιτωλικό. Σκόραρε το πρώτο του τέρμα με την φανέλα της ομάδας του Αγρινίου, στο ντεμπούτο του, στην νίκη με 2-1 απέναντι στον ΟΦΗ.
Σώταινα Φωκίδας
Η Σώταινα είναι ορεινό χωριό στη Δωρίδα του Νομού Φωκίδος, σε υψόμετρο 700 μέτρα.
Γιώργος Μανθάτης
Διεθνής καριέρα
Υπήρξε διεθνής σε όλες τις μικρότερες εθνικές ομάδες (Παίδων, Νέων, Ελπίδων). Τον Μάρτιο του 2017 κλήθηκε για πρώτη φορά στην εθνική Ελλάδας, για την εκτός έδρας αναμέτρηση εναντίον του Βελγίου, για τα προκριματικά του Μουντιάλ 2018, χωρίς να αγωνιστεί.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Σούπερ Λιγκ Ελλάδας Κατηγορία:Έλληνες της Βουλγαρίας Κατηγορία:Ποδοσφαιριστές Πανιωνίου Κατηγορία:Ποδοσφαιριστές Ανόρθωσης Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Παναιτωλικού
Σώταινα Φωκίδας
Γεωγραφία - Αξιοθέατα
Η Σώταινα βρίσκεται βορειοδυτικά του Μαλανδρίνου, ανάμεσα στα χωριά Αμυγδαλιά, Βραΐλα και Μακρινή ενώ είναι κτισμένη στη βορειοδυτική πλαγιά του όρους Κουτσουρός. Γύρω από το χωριό και προς τον Κουτσουρό υπάρχει πυκνό δάσος από πουρνάρια, καθώς και πηγές με άφθονα νερά. Χαρακτηριστικές είναι οι μικρές σπηλιές και οι μεγάλες «κοτρώνες» της περιοχής που τα παλιά χρόνια χρησίμευαν στους κατοίκους ως τόπος προφύλαξης από κινδύνους.
Αξιοθέατα του χωριού είναι ο ναός του πολιούχου Αγίου Γεωργίου, της Αγίας Παρασκευής που χτίστηκε στα 1894 και τα ιδιόκτητα εξωκλήσια Άγιος Νικόλαος, Άγιος Παντελεήμων και Άγιος Αθανάσιος.
Ιστορικά - Διοικητικά
Το χωριό από το 1836 ανήκε στο Δήμο Τολοφώνος. Το 1912 προσαρτήθηκε ως οικισμός στην Κοινότητα Καλλιθέας και το 1919 αναγνωρίστηκε ως ανεξάρτητη κοινότητα. Η τοπική παράδοση αναφέρει ότι η αρχική τοποθεσία ήταν στη θέση «Παλιόγουρνα» και η τότε ονομασία της Καρυά. Την περίοδο της Τουρκοκρατίας, μετά από μεγάλη μάχη στη θέση «Πολεμίστρα» και τη σφαγή που ακολούθησε, το χωριό μεταφέρθηκε στη σημερινή του τοποθεσία. Σύμφωνα με κάποιους μελετητές η προέλευση του ονόματος Σώταινα προέρχεται από τη λέξη «Σωτηρία» ή «Σωτήραινα». Έχει πληθυσμό 20 κατοίκους, σύμφωνα με την απογραφή του 2011 και αποτελεί την Κοινότητα Σωταίνης της Δημοτικής Ενότητας Λιδωρικίου του Δήμου Δωρίδος.
Παραπομπές
Κατηγορία:Δήμος Δωρίδος Κατηγορία:Χωριά του νομού Φωκίδας
1η Ταξιαρχία Kαταδρομών - Αλεξιπτωτιστών (Ελλάδα)
Η 1η Ταξιαρχία Kαταδρομών - Αλεξιπτωτιστών (1η ΤΑΞ ΚΔ ΑΛ «Ελ Αλαμέιν») είναι στρατιωτικός σχηματισμός του Ελληνικού Στρατού με έδρα τη Ρεντίνα του νομού Θεσσαλονίκης.
Διάρθρωση
Η 1η Ταξιαρχία Καταδρομέων-Αλεξιπτωτιστών (1η ΤΑΞΚΔ-ΑΛ) έχει την έδρα της στη Ρεντίνα της Μακεδονίας και περιλαμβάνει:
Το 1947 δημιουργήθηκαν 40 Λόχοι Ορεινών Καταδρομών (Λ.Ο.Κ.). Το ίδιο έτος συγκροτήθηκαν 4 Μοίρες Καταδρομών. Δύο χρόνια μετά, το 1949, δημιουργήθηκαν 2 σχηματισμοί Καταδρομών επιπέδου ταξιαρχίας οι οποίες υπάγονταν στην III Μεραρχία Καταδρομών.
Έπειτα από το τέλος του ελληνικού εμφυλίου πολέμου συστάθηκε η Διεύθυνση Καταδρομών, η οποία περιλάμβανε το Κέντρο Εκπαιδεύσεως Μονάδων Καταδρομών (ΚΕΜΚ) και τη Διοίκηση Δυνάμεων Καταδρομών (ΔΔΚ). Το 1957, η ΔΔΚ πήρε την ονομασία Τακτικό Επιτελείο Δυνάμεων Καταδρομών (ΤΕ/ΔΚ) και το 1966 άλλαξε η ονομασία του σε 1ο Σύνταγμα Καταδρομών (1ο ΣΚΔ). Ο σχηματισμός πήρε την ονομασία 1η Ταξιαρχία Kαταδρομών - Αλεξιπτωτιστών το 2003.
Εξωτερικοί σύνδεσμοι
Κατηγορία:Ταξιαρχίες της Ελλάδας Κατηγορία:Δήμος Βόλβης
Μπότσε (Μπρτσκο)
Το Μπότσε (σερβικά κυριλλικά: Боће) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 1,366 κατοίκους.
Εξωτερικοί Σύνδεσμοι
Κατηγορία:Οικισμοί του Μπρτσκο Κατηγορία:Οικισμοί του Μπρτσκο με κροατική πληθυσμιακή πλειοψηφία
Ούρος Τζούρτζεβιτς
Οι ελπιδοφόρες του εμφανίσεις με την Ραντ και τη Σερβία U19, κέντρισαν το ενδιαφέρον αρκετών ευρωπαϊκών ομάδων, με επόμενό του σταθμό την ολλανδική Φίτεσε, τον Ιανουάριο του 2014. Εκεί δεν κατάφερε να ανταποκριθεί στις προσδοκίες των Ολλανδών, κι έτσι τον Αύγουστο του 2015, μετακινήθηκε στην ιταλική Παλέρμο. Εκεί, ένας τραυματισμός τον άφησε πίσω, κι αυτό είχε ως αποτέλεσμα την επιστροφή του στη Σερβία, τον Αύγουστο του 2016, αυτή τη φορά στην Παρτιζάν, όπου σκόραρε 35 γκολ, σε 45 επίσημους αγώνες.
Πρώιμα χρόνια
Τα πρώτα του βήματα τα έκανε το 1999, στην Obrenovac, έως και το 2005, όπου εντάχθηκε στις ακαδημίες του Ερυθρού Αστέρα. Κατόπιν αγωνίστηκε για λίγο καιρό και στις ακαδημίες της ΟΦΚ Βελιγραδίου, πριν πάει στις ακαδημίες της Ραντ, όπου αγωνίστηκε έως και το 2011.
Ραντ
Ο Τζούρτζεβιτς έκανε το ντεμπούτο του με την πρώτη ομάδα της Ραντ, στις 28 Αυγούστου του 2011, όταν προπονητής τότε της ομάδας ήταν ο Σλάβκο Πέτροβιτς. Είχε μπει ως αλλαγή τότε στη θέση του Λούκα Μιλιβόγιεβιτς, σε ένα ματς κόντρα στην Σλομπόντα Ούζιτσε, από την οποία είχαν γνωρίσει την ήττα με 1-2. Την πρώτη του χρονιά εκεί αγωνίστηκε σε επτά αγώνες πρωταθλήματος όλες ως αλλαγή.
Στις 17 Νοεμβρίου του 2012, σκόραρε και το πρώτο του επαγγελματικό γκολ για τη Ραν, δίνοντας και τη νίκη παράλληλα στην ομάδα του με σκορ 1-0, κόντρα στην Χάιντουκ Κούλα. Τη σεζόν 2012-13 πέτυχε συνολικά 9 γκολ στο πρωτάθλημα και υπό τις οδηγίες του Μάρκο Νίκολιτς, η Ραντ τερμάτισε στη μέση του βαθμολογικού πίνακα. Παρά τις πολλές φήμες έμεινε μέχρι και το τέλος του χρόνου στη σερβική ομάδα.
Γκρμπάβιτσα (Μπρτσκο)
Η Γκρμπάβιτσα (σερβικά κυριλλικά: Грбавица) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 1,592 κατοίκους.
Ούρος Τζούρτζεβιτς
Φίτεσε
Τον Ιανουάριο του 2014, ο Τζούρτζεβιτς, εντάχθηκε στην ολλανδική Φίτεσε, παίρνοντας και το νούμερο 9. Το ντεμπούτο του στην Ερεντιβίζιε το έκανε στις 7 Φεβρουαρίου του 2014, όταν μπήκε ως αλλαγή στο 88ο λεπτό στη θέση του Λούκας Πιαζόν, σε ένα ματς που είχε λήξει 0-0 κόντρα στην ΑΝΤΟ Ντεν Χάαχ. Κατά τη διάρκεια αυτής της σεζόν πραγματοποίησε άλλες πέντε συμμετοχές στο ολλανδικό πρωτάθλημα, χωρίς όμως να πετύχει κάποιο γκολ.
Στις 30 Ιουλίου του 2014, ο Τζούρτζεβιτς πέτυχε το πρώτο του ανεπίσημο γκολ με τη Φίτεσε, σε ένα φιλικό που είχε ηττηθεί από την Τσέλσι με σκορ 1-3. Και την επόμενη σεζόν δεν είχε βρει θέση βασικού, παρά το γεγονός ότι αγωνιζόμενος στις ρεζέρβες πετύχαινε αρκετά γκολ. Την 1 Φεβρουαρίου του 2015, δύο λεπτά μετά την είσοδό του στον αγώνα, πέτυχε το μοναδικό γκολ της αναμέτρησης κόντρα στον Άγιαξ. Το γκολ αυτό είχε συγκριθεί με ένα τέρμα που είχε πετύχει το 2002, ο Ντένις Μπέργκαμπ. Στις 14 Αυγούστου του 2015, οι δύο πλευρές συμφώνησαν να λυθεί η συνεργασία τους.
Γκρμπάβιτσα (Μπρτσκο)
Γεωγραφία
Το χωριό ευρίσκεται στα δυτικά του Μπρτσκο, επί των όχθων του ποταμού Λουκάβιτσα.
Ούρος Τζούρτζεβιτς
Παλέρμο
Στις 18 Αυγούστου του 2015, ο Τζούρτζεβιτς, υπέργαψε συμβόλαιο με την ιταλική Παλέρμο. Το ντεμπούτο του στη Σέριε Α συνδυάστηκε και με γκολ, ερχόμενος από τον πάγκο, σε ένα ματς που είχε λήκει 2-2, κόντρα στην Κάρπι, στις 13 Σεπτεμβρίου του 2015. Παρόλα αυτά, στη δεύτερη του συμμετοχή με την Παλέρμο τραυματίστηκε στον αστράγαλο, σε έναν αγώνα κόντρα στη Μίλαν, στο Σαν Σίρο, στις 19 Σεπτεμβρίου του 2015. Στις 12 Δεκεμβρίου του 2015, επέστρεψε. Και αγωνίστηκε ως αλλαγή στη θέση του Αλμπέρτο Τζιλαρντίνο, σε ένα ματς που είχε λήξει 4-1 υπέρ της Παλέρμο, κόντρα στη Φροζινόνε Κάλτσιο. Το δεύτερο και τελευταίο του τέρμα στη Σέριε Α το πέτυχε στις 7 Φεβρουαρίου του 2016, κόντρα στη Σασσουόλο. Συνολικά συμμετείχε σε 14 αγώνες πρωταθλήματος.
2016–2017
Στις 22 Αυγούστου του 2016, ο Τζούρτζεβιτς, επαναπατρίστηκε για λογαριασμό της Παρτιζάν, υπογράφοντας συμβόλαιο τριετούς διάρκειας. Το ντεμπούτο το έκανε στις 27 Αυγούστου, ως αλλαγή, στη θέση του Βαλέρι Μπόγινοφ, σε έναν αγώνα κόντρα στη Ραντ, που έληξε 4-0. Στις 21 Σεπτεμβρίου, πέτυχε το πρώτο του γκολ με τη φανέλα της Παρτιζάν, ενώ ακολούθησε άλλο ένα στον ίδιο αγώνα, κόντρα στη Νάπρεντακ Κρούσεβατς, για το Κύπελλο Σερβίας. Στις 2 Οκτωβρίου του 2016, πέτυχε και το πρώτο του γκολ στο πρωτάθλημα, σε ένα ματς που είχε λήξει 3-1, κόντρα στην Mladost Lučani.
Στις 11 Δεκεμβρίου του 2016, πέτυχε και το πρώτο του χατ-τρικ, κόντρα στην Τσουκαρίτσκι, σε ένα ματς που έληξε 3-1. Το πρώτο γκολ σε αυτόν τον αγώνα το πέτυχε το 10ο δευτερόλεπτο, κάνοντάς το το γρηγορότερο γκολ στην ιστορία του σερβικού πρωταθλήματος. Στις 4 Μαρτίου του 2017, σκόραρε και το πρώτο του τέρμα στο μεγάλο ντέρμπι της Σερβίας Ερυθρού Αστέρα εναντίον Παρτιζάν. Το τελικό σκορ ήταν 1-1, ισοφαρίζοντας στο 88ο λεπτό και παίρνοντας την ισοπαλία μέσα στην έδρα του Ερυθρού Αστέρα.
Το τέλος της σεζόν τον βρήκε πρώτο σκόρερ του πρωταθλήματος, έχοντα σκοράρει 24 γκολ, ενώ μαζί με τον Λεονάρντο ήταν οι σπουδαιότεροι παίχτες της Παρτιζάν, βοηθώντας την να πανηγυρίσει το πρωτάθλημα. Οι εμφανίσεις του τον οδήγησαν στη βράβευσή του ως τον σπουδαιότερο παίχτη της σεζόν. Πέρα από αυτά τα 24 γκολ, πέτυχε άλλα δύο στο Κύπελλο, το οποίο το κατέκτησαν κι αυτό, πανηγυρίζοντας τελικά το νταμπλ.
2017–2018
Στις 11 Ιουλίου του 2017, ο Τζούρτζεβιτς πέτυχε και το πρώτο του γκολ στην Ευρώπη, κόντρα στην Μπούντουτσνοστ Ποντγκόριτσα, σε ένα ματς που είχε λήξει 2-0. Παράλληλα, συνέχισε να σκοράρει και στο σερβικό πρωτάθλημα, κόντρα στην ευρεία νίκη της Παρτιζάν κόντρα στην Μάτσβα Σάμπατς, με τελικό σκορ 6-1. Στις 2 Αυγούστου πέτυχε κι άλλο ευρωπαϊκό τέρμα στο 85ο λεπτό ισοφαρίζοντας τον Ολυμπιακό στο Καραϊσκάκης, 2-2, χωρίς όμως να καταφέρει να περάσει στην επόμενη φάση του Τσάμπιονς Λιγκ, αφού στο πρώτο αγώνα είχαν ηττηθεί με σκορ 1-3. Κατόπιν, βοήθησε την ομάδα του να περάσει στου ομίλους του Europa League, σκοράροντας κόντρα στη Βιντεοτόν, σε ένα ματς που έληξε 4-0. Τον Αύγουστο του 2017, αποχώρησε από την ομάδα του Βελιγραδίου πετυχαίνοντας συνολικά 35 γκολ σε 45 συνολικά επίσημους αγώνες.
Ολυμπιακός Πειραιώς
Στις 30 Αυγούστου του 2017, η ΠΑΕ Ολυμπιακός ανακοίνωσε την απόκτηση του Σέρβου επιθετικού, χωρίς να κάνει γνωστές τις λεπτομέρειες του συμβολαίου. Ωστόσο, γίνεται λόγος ότι η απόκτησή του κόστισε μεταξύ 2.5 και 3 εκατομμύρια ευρώ με το συμβόλαιο να είναι τετραετούς διάρκειας και με την Παρτιζάν να διατηρεί ένα 15% σε πιθανή μεταπώληση.
2017–2018
Στις 9 Σεπτεμβρίου του 2017 έκανε και το ντεμπούτο του με τη φανέλα του Ολυμπιακού, σε ένα ματς που ξεκίνησε βασικός, κόντρα στην Ξάνθη, με τελικό σκορ 1-1. Στις 12 Σεπτεμβρίου του ίδιους έτους πραγματοποίησε και το ντεμπούτο του στο Τσάμπιονς Λιγκ ως βασικός κόντρα στη Σπόρτινγκ Λισαβόνας, στην πρεμιέρα του, σε ένα ματς που ο Ολυμπιακός γνώρισε την ήττα με με σκορ 2-3. Στις 16 Σεπτεμβρίου του ίδιου έτους, στον δεύτερο αγώνα του, στη Σούπερ Λιγκ, πέτυχε και το πρώτο του γκολ, με πέναλτι, στις καθυστερήσεις, σε έναν αγώνα κόντρα στον Αστέρα Τρίπολης, με τελικό σκορ 1-1.
Στις 10 Ιανουαρίου του 2018, ο Σέρβος επιθετικός, αναδείχθηκε καλύτερος παίχτης σε έναν αγώνα κόντρα στον Πλατανία, με τελικό σκορ 2-0, για το Κύπελλο Ελλάδας, πετυχαίνοντας και δύο γκολ.
Εθνική Σερβίας Νέων
Αρχικά, ο Τζούρτζεβιτς, εκπροσώπησε την Εθνική Σερβίας U19, στο Ευρωπαϊκό πρωτάθλημα ποδοσφαίρου U19 του 2012. Κατόπιν την εκπροσώπησε και στο πρωτάθλημα του 2013. Σε εκείνη τη διοργάνωση ήταν ένας από τους σπουδαιότερους παίχτες της ομάδας, ενώ πέτυχε και τέρματα. Η ομάδα του έφτασε έως και τον τελικό, στον οποίον επικράτησε κόντρα στη Γαλλία, κερδίζοντας την 1-0, κατακτώντας έτσι το τρόπαιο.
Στις 22 Μαρτίου του 2013, ο παίχτης έκανε το ντεμπούτο του με την Εθνική Σερβίας U21, σε ένα φιλικό κόντρα στην Ολλανδία, στο οποίο τελικά ηττήθηκε 1-2. Το πρώτο του γκολ το πέτυχε στις 14 Αυγούστου του 2013, κόντρα στη Βόρεια Μακεδονία, με τελικό σκορ 4-1. Κατόπιν έγινε μόνιμο στέλεχος της U21.
Στα προκριματικά για το Ευρωπαϊκό πρωτάθλημα ποδοσφαίρου U21 του 2017, ο Τζούρτζεβιτς κατέληξε να είναι ο πρώτος σκόρερ της ομάδας, πετυχαίνοντας 9 τέρματα, ενώ υπήρξε και αρχηγός της για αρκετούς αγώνες. Μάλιστα στον τελευταίο αγώνα των προκριματικών πέτυχε και χατ-τρικ, κόντρα στη Σλοβενία. Κατόπιν, ο Νένταντ Λαλάτοβιτς τον κάλεσε και στην Εθνική Σερβίας U23. Εκεί σκόρερ στον δεύτερο αγώνα των ομίλων κόντρα στη Βόρεια Μακεδονία, με τελικό σκορ 2-2. Ουσιαστικά η κόκκινη κάρτα που πήρε στις 23 Ιουνίου του 2017, κόντρα στην Ισπανία, ήταν και ο τελευταίος του αγώνας με τις ομάδες νέων.
Εθνική Σερβίας
Στις 9 Μαρτίου του 2017, δέχτηκε κλήση για πρώτη φορά στην Εθνική Σερβίας ανδρών, ώστε να αγωνιστεί κόντρα στη Γεωργία για τα Προκριματικά Παγκοσμίου Κυπέλλου Ποδοσφαίρου 2018. Τελικά, όμως, δεν αγωνίστηκε, ενώ η ομάδα του επικράτησε 3-1.
Προσωπική ζωή
Ο Τζούρτζεβιτς γεννήθηκε στις 2 Μαρτίου του 1994, στο Βελιγράδι της Γιουγκοσλαβίας. Ο μικρότερος του αδελφός του Κρίστιαν Τζούρτζεβιτς είναι κι αυτός ποδοσφαιριστής.
Εξωτερικοί σύνδεσμοι
Κατηγορία:Σέρβοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Σερβίας Κ19 Κατηγορία:Ποδοσφαιριστές Εθνικής Σερβίας Κ21 Κατηγορία:Ποδοσφαιριστές ΦΚ Ραντ Βελιγραδίου Κατηγορία:Ποδοσφαιριστές Φίτεσε Κατηγορία:Ποδοσφαιριστές ΟΣΣ Παλέρμο Κατηγορία:Ποδοσφαιριστές Παρτιζάν Βελιγραδίου Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές Έρεντιβιζι Κατηγορία:Ποδοσφαιριστές Σέριε Α Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας
Κρμπέτα
Η Κρμπέτα (σερβικά κυριλλικά: Крбета) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 189 κατοίκους.
Γεωγραφία
Το χωριό ευρίσκεται επί των όχθων της Τσρνα Ριέκα.
Παλάνκα (Μπρτσκο)
Η Παλάνκα (σερβικά κυριλλικά: Паланка) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 1,725 κατοίκους.
Κρμπέτα
Εξωτερικοί Σύνδεσμοι
Κατηγορία:Οικισμοί του Μπρτσκο Κατηγορία:Οικισμοί του Μπρτσκο με σερβική πληθυσμιακή πλειοψηφία
Παλάνκα (Μπρτσκο)
Γεωγραφία
Το χωριό ευρίσκεται επί των όχθων του ποταμού Μπρκα, εκ δεξιών παραποτάμου του Σάβα.
Εξωτερικοί Σύνδεσμοι
Κατηγορία:Οικισμοί του Μπρτσκο Κατηγορία:Οικισμοί του Μπρτσκο με βοσνιακή πληθυσμιακή πλειοψηφία
Λούκαβατς (Μπρτσκο)
Το Λούκαβατς (σερβικά κυριλλικά: Лукавац) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε 54 κατοίκους.
Γεωγραφία
Το χωριό ευρίσκεται επί των όχθων του ποταμού Λούκαβατς.
Παραπομπές
Κατηγορία:Οικισμοί του Μπρτσκο Κατηγορία:οικισμοί του Μπρτσκο με σερβική πληθυσμιακή πλειοψηφία
Ημέρα της Γνώσης
μικρογραφία|345x345εσ|Μια συνηθισμένη Ημέρα της Γνώσης στη Ρωσία Η Ημέρα της Γνώσης (День Знаний), η οποία συχνά ονομάζεται απλά ως 1η Σεπτεμβρίου, είναι η ημέρα που παραδοσιακά το σχολικό έτος ξεκινά στη Ρωσία και σε πολλές άλλες πρώην Σοβιετικές δημοκρατίες, καθώς και άλλες χώρες του πρώην Ανατολικού Μπλοκ, εκτός από τη Ρουμανία, στην οποία εμπίπτει στις 11 Σεπτεμβρίου, και την πρώην Ανατολική Γερμανία στην οποία ποικίλλει ανάλογα με συντονισμένο τρόπο.